ANNONSE FJELLTURER 2022

Det nærmer seg tid for årets fjell-turer igjen, og i år regner vi med å kunne glede oss over at de fleste korona-restriksjoner er historie. Vi i Hodr vil følge tradisjonen og gjennomføre 2 fjell-turer. Den ene blir fastboende på Venabu på Venabufjellet. Den andre fjellturen blir fra hytte til hytte på Hardangervidda. Nærmere opplysninger kommer her.

Det er ikke alle transportkostnader og detaljer som er på plass ennå. Dermed kan det bli noen små justeringer i de angitte prisene. Mer detaljerte opplysninger kommer til de påmeldte etter hvert.

Vi trenger antagelig flere ledsagere, så hvis noen har venner, bekjente som kan være med på turene våre, ville det være fint.

**Påmeldingsfrist** er fredag 03 06 22. for begge turene.

Påmelding til Tiril Andersen på e-post

tiril.kristin.andersen@gmail.com

tlf. 91 69 06 64.

Foreløpig informasjon om turene er som følger:

**Fast opphold** **på Venabu mandag 1. til fredag 5. august**.

Mandag: Tog Oslo – Ringebu på morgenen. Taxi eller buss til Venabu.

Fredag: Taxi eller buss til Ringebu, tog videre til Oslo på ettermiddagen.

Pris for fast opphold blir ca. kr. 4250 for synshemmede som er medlemmer i Hodr, og ca. kr. 2700 for ledsagere. Synshemmede som ikke er medlemmer, betaler full pris som er ca. kr. 5440.

**Turen er gratis for studenter som vil være ledsager. Dette gjelder begge turene.**

**Fottur på Hardangervidda** **fra mandag 1. til søndag 7. august**

Mandag: Tog Oslo - Geilo på morgenen og buss/taxi til Dyranut. Halvdagstur.

Tirsdag: Dyranut – Trondsbu ca 12 km.

Onsdag: Trondsbu – Besso ca 4,5 timer.

Torsdag: Besso – Litlos ca 20 km/ 6 timer.

Fredag: Litlos – Hellevassbu, selvbetjent, ca 16 km.

Lørdag: Hellevassbu – Haukeliseter ca 20 km.

Søndag: Haukeli-ekspressen tilbake til Oslo

Pris for hytte-til-hyttetur blir ca. kr. 5500 for synshemmede som er medlemmer i Hodr og ca. kr. 3350 for ledsagere. Pris for synshemmede ikke-medlemmer, blir ca. kr. 6700, som er beregnet kostpris.

Alle gang-tidene er DNTs oppsett og beregnet ut fra effektiv gange uten pauser. Vi må gjerne legge til litt. Vi skal kose oss med rast og mat underveis.

Vi håper at disse to turene vil bli et bra tilbud både for de som ønsker en lettere tur og for de som vil slite litt mer. Bilder og omtale av tidligere fjellturer kan du finne på www.hodr.no